open-index/open-wikipedia-markdown huggingface dataset:
Sacha Distel

**Alexandre ”Sacha” Distel** (29. tammikuuta 1933 Pariisi – 22. heinäkuuta 2004 Rayol-Canadel-sur-Mer) oli ranskalainen laulaja ja jazzkitaristi, joka kotimaansa lisäksi nousi suosioon myös Britanniassa ja Yhdysvalloissa muun muassa coverversiollaan Burt Bacharachin laulusta ”Raindrops Keep Fallin’ on My Head”.

Sacha Distelin isä oli Venäjältä Ranskaan lokakuun vallankumousta pakoon 1917 kävellyt Leonid Distel ja eno Ray Ventura toimi jazzpromoottorina, joka oli mukana tuomassa swing-musiikkia Ranskaan 1930-luvulla. Sachasta tuli enon Les Collégiens -jazzorkesterin kitaristina. Kun vierailevaksi solistiksi vuonna 1948 saatiin trumpetisti Dizzy Gillespie, Distel innostui cool jazzista ja bebopista niin, että sai orkesterin jäseniä lähtemään mukaansa perustamaan oman yhtyeensä. Hän työskenteli 1950-luvulla Gillespien ja laulaja Tony Bennettin kanssa ja sai itsekin nimeä ranskalaisena crooner-tyylin laulajana. 1960-luvulla hän kirjoitti Bennettille laulun ”The Good Life”, josta tuli myös Distelille itselleen eräänlainen tunnuslaulu ranskalaisversiona ”La belle vie”.

Distelin ensimmäinen hitti oli vuoden 1959 ”Scoubidou”, joita seurasivat muun muassa laulut ”O quelle nuit”, ”Personnalités”, ”Mon beau chapeau”, ”Le boogie du bébé”, ”Scandale dans la famille”, ”Ces mots stupides” ja ”L’Incendie à Rio’. 1970-luvulla Distel levytti Brigitte Bardot’n kanssa ranskalaisversion Stevie Wonderin hitistä ”You Are The Sunshine of My Life” nimellä ”Le soleil de ma vie”.

1970-luvulla Sacha Distelistä tuli suosittu myös Britanniassa, jossa hän esiintyi monissa televisio-ohjelmissa vielä 1980-luvullakin. Vuonna 1980 hän lauloi suuren ihailijansa kuningataräiti Elisabetin 80-vuotispäivillä. Vuonna 2000 Distel esitti lakimiehen roolia musikaalin *[[Chicago (musikaali)|Chicago]]* lontoolaistuotannossa.

Sacha Distel seurusteli jonkin aikaa muun muassa Brigitte Bardot’n, Jeanne Moreaun, Juliette Grecon ja Dionne Warwickin kanssa. Hän avioitui vuonna 1963 alppihiihtäjä Francine Bréaud’n kanssa. He saivat kaksi poikaa. Avioliiton aikanakin Distelillä oli monia rakastajattaria. Vuonna 1985 saippuasarjan tähti Chantal Nobel vammautui pysyvästi Distelin ajettua Porschensa ulos tieltä. Myös Distel itse loukkaantui onnettomuudessa niin, että joutui käytännössä lopettamaan uransa.

Distel kuoli syöpään heinäkuussa 2004 Saint-Tropez’n lähellä. Vain pari viikkoa aiemmin hän oli vielä esiintynyt Ranskan television *[[Haluatko miljonääriksi?|Qui veut gagner des millions ?]]* -hyväntekeväisyysshow’ssa.

## Lähteet

## Aiheesta muualla
*Sacha Distelin levytykset Discogs-tietokannassa
O-Nitrobentsoehappo

**o-Nitrobentsoehappo** eli **2-nitrobentsoehappo** (C7H5NO4) on bentsoehapon nitrattuihin johdannaisiin kuuluva orgaaninen yhdiste. Yhdistettä käytetään orgaanisen kemian synteeseissä ja reagenssina analyyttisessä kemiassa. o-Nitrobentsoehappo on m- ja p-nitrobentsoehappojen isomeeri.

## Ominaisuudet
Huoneenlämpötilassa o-nitrobentsoehappo on kellertäviä kiteitä. Yhdiste liukenee hieman veteen ja paremmin etanoliin, dietyylieetteriin ja asetoniin. o-Nitrobentsoehappo on happona bentsoehappoa voimakkaampi ja sen pK<sub>a</sub>-arvo on 2,2. Yhdiste voidaan pelkistää vedyttämällä antraniilihapoksi.

## Valmistus ja käyttö
o-Nitrobentsoehappoa voidaan valmistaa nitraamalla bentsoehappoa, mutta pääasiassa sitä valmistetaan o-nitrotolueenista hapettamalla typpihapon, kromihapon tai kaliumpermanganaatin avulla.

o-Nitrobentsoehappoa käytetään antraniilihapon, tuholaismyrkkyjen, o-nitrobentsoyylikloridin ja eräiden lääkkeiden kuten glafeniinin ja pirentsepiinin valmistamiseen. Sitä voidaan myös käyttää analyyttisessä kemiassa osoittamaan elohopeaionien tai neljänarvoisten metalli-ionien läsnäolo.

## Lähteet
Eve Savander

**Eve Savander** (s. 2. syyskuuta 1998 Joensuu) on suomalainen jääkiekkopuolustaja. Hän laukoo oikealta.

## Ura
### Seuraura
Joensuulaislähtöinen Savander pelasi OoKoossa Suomisarjaa kaudella 2011−2012. Hän siirtyi C-tyttöjen aluesarjaan Jokipoikiin ennen siirtoaan SM-sarjassa pelaavaan Kalevan Palloon kaudeksi 2013–2014. Kausilla 2014–2018 hän edusti Team Kuortanetta..

Naisten liigassa Savander oli mukana voittamassa pronssia kaudella 2017−2018. Team Kuortane kukisti pronssipelissä vieraissa Espoon Bluesin. Hänet valittiin samalla kaudella liigan toiseen tähdistökentälliseen. Hän on pelannut Suomen pääsarjassa yhteensä 111 runkosarjaottelua, joissa hän on tehnyt 12 maalia ja antanut 37 maalisyöttöä. Pudotuspeleissä hän on tehnyt 12 ottelussa yhden maalin ja antanut neljä maalisyöttöä.

Savander siirtyi kausiksi 2018−2022 Pohjois-Amerikan yliopistosarjaan Ohion osavaltionyliopistoon. Yliopistosarjassa hän on pelasi neljän kauden aikana 86 ottelua tehopistein 1+14=15. Hän voitti NCAA:n mestaruuden kaudella 2021–2022. Hän on edustanut Svenska damhockeyliganissa pelaavaa AIK:ta syksystä 2022 lähtien. Pelaamissaan 62 runkosarjaottelussa hän on tehnyt neljä ja syöttänyt kymmenen maalia. Neljässätoista pudotuspeliottelussaan hän on antanut kaikkiaan kuusi maalisyöttöä. Hän saavutti hopeaa kaudella 2023–2024.

### Maajoukkueura

 
Savander pelasi alle 18-vuotiaiden MM-kilpailuissa 2014, 2015 ja 2016. Naisten maajoukkueessadebyyttinsä hän teki helmikuussa 2015. Hän kuului pronssia saaneeseen Suomen joukkueeseen Ruotsin MM-kilpailuissa 2015. ja Yhdysvalloissa 2024. Kaikkiaan hän on pelannut 23.4.2024 mennessä 46 naisten maaottelua, joissa hän on tehnyt yhden ja syöttänyt kaksi maalia. MM-kilpailuissa hän on pelannut 13 ottelua ilman tehopisteitä.

## Lähteet
Mikko Louhivuori

Pastori **Mikko Juhani Louhivuori** (27. heinäkuuta 1952 Helsinki – 16. syyskuuta 2016) oli suomalainen pappi, teologian ja filosofian tohtori, jonka erikoisalaa olivat arkeologista tutkimusta tukevat tietokannat ja GIS/GPS-järjestelmät. Hänen vanhempansa ovat kemisti Antti Louhivuori ja opettaja Anna-Maija Waris.

## Koulutus
Louhivuori valmistui 1971 ylioppilaaksi Oriveden yhteiskoulusta ja opiskeli teologiaa Helsingin yliopistossa suorittaen kandidaatin tutkinnon 1976. Hänet vihittiin papiksi Kuopion hiippakunnassa 1976. Teologian lisensiaatin tutkinnon hän suoritti 1982 kanaanilaisen temppelin esihistoriaa käsittelevällä työllä. Hän väitteli filosofian tohtoriksi Heprealaisessa yliopistossa Jerusalemissa professori Amnon Ben-Torin johdolla varhaispronssikauden alun keramiikkaa käsittelevällä tutkimuksella. Professori Antti Laaton johdolla hän kirjoitti eteläisen Levantin neoliittista symboliikkaa tutkivan semioottisen analyysin ja väitteli teologian tohtoriksi 2010 Åbo Akademi yliopistossa Turussa. 

## Kirjallista tuotantoa
*Jumalan Sanan kristologia. Raamatun selittämisen perusteet. SLEY-kirjat 1985.
*Raamatun maa. Pyhän maan arkeologiaa ja geologiaa. Teksti Eero Junkkaala, Mikko Louhivuori, kuvat Matti Järvinen.Otava, 1993.
*Viinitarha viheriöi. Anja Suomela, Mikko Louhivuori, Matti Järvinen. Suomen Lähetysseura 1996.
*Emmaus in Judäa: Geschichte, Exegese, Archäologie (eds.) Karl-Heinz Fleckenstein, Mikko Louhivuori, Rainer Riesner. Gießen 2003.
*Ihmeellinen Pyhä maa, Mikko Louhivuori, Matti Järvinen SLEY-kirjat 2014
*Jeesuksen kärsimystie Via Dolorosa, teksti Mikko Louhivuori, kuvat Matti Järvinen 2015 SLEY-Media Oy

## Lähteet

## Aiheesta muualla
*Mikko Louhivuoren suomenkielisten blogien esittely
*Guided Tours to the Garden of God
Samsung Galaxy A5

**Samsung Galaxy A5** on Samsung Electronicsin lokakuussa 2014 esittelemä ja joulukuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.

## Tekniset tiedot
### Muotoilu
Samsung Galaxy A5 -älypuhelimessa on 5-tuumainen näyttö HD-resoluutiolla.

### Fyysiset osat
Laitteesta löytyy Qualcomm Snapdragon 410 8916-prosessori. Laitteessa on 2 Gigatavua RAM-muistia ja 16&nbsp;Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.

#### Kamerat ja multimedia
Laitteessa on 13 Megapikselin takakamera. Etukameran tarkkuus on puolestaan 5 Megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 4.4.4 "KitKat".

Myöhemmin laitteeseen on tullut päivitys Android 5.0 "Lollipop" -versioon.

## Lähteet
* https://www.phonearena.com/phones/Samsung-Galaxy-A5_id8944
* https://www.gsmarena.com/samsung_galaxy_a5-6761.php
Yleisurheilun maailmanmestaruuskilpailut 2022

**Yleisurheilun maailmanmestaruuskilpailut 2022** järjestettiin Eugenessä Oregonissa. Kilpailut olivat järjestyksessään 18. yleisurheilun MM-kilpailut. Kyseessä oli ensimmäiset Yhdysvalloissa järjestetyt yleisurheilun MM-kilpailut. Kilpailujen näyttämönä toimi Hayward Field, jonka yleisökapasiteetti oli laajennettu kilpailujen ajaksi 25&nbsp;000 katsojaan.

Kansainvälinen yleisurheiluliitto ilmoitti kisojen isännästä 16. huhtikuuta 2015. Eugene valittiin järjestäjäksi ilman normaalia hakuprosessia. Eugene haki kisoja myös vuodelle 2019, mutta ne sai järjestettäväkseen Doha. Kisojen alkuperäinen ajankohta piti olla 6.–15. elokuuta 2021, mutta koronaviruspandemian vuoksi vuoteen 2021 siirrettyjen Tokion olympialaisten takia MM-kisat siirrettiin kesään 2022.

## Aikataulu

## Tulokset
### Miehet
#### Juoksu- ja kävelylajit

 Juoksi alkuerässä

#### Kenttälajit

### Naiset
#### Juoksu- ja kävelylajit

 Juoksi alkuerässä

#### Kenttälajit

### Sekakilpailu

 Juoksi alkuerässä
## Mitalitaulukko
Lähde

## Lähteet
Billy Morgan

**Billy Mark Morgan** (s. 2. huhtikuuta 1989 Southampton) on brittiläinen lumilautailija. 181 senttimetriä pitkä ja 72 kilogrammaa painava Morgan kilpailee slopestylessä ja big airissa.

Morgan oli mukana vuoden 2014 talviolympialaisissa Sotšissa, jossa hän oli slopestylen finaalissa kymmenes. Morgan kilpaili myös vuosien 2013 ja 2015 MM-kilpailuissa. Parhaimmillaan hän on ollut neljäs vuoden 2013 slopestylessä.

Lumilautailun maailmancupissa Morgan debytoi marraskuussa 2012. Hänen paras sijoituksensa on kolmas sija Sierra Nevadan slopestylestä maaliskuulta 2013.

Huhtikuussa 2015 Morgan suoritti ensimmäisenä maailmassa onnistuneesti neloiskorkki-tempun, joka käsittää neljä volttia viidellä kierteellä.

## Lähteet
James Thompson (soutaja)

**James Thompson** (s. 18. marraskuuta 1986 Kapkaupunki) on eteläafrikkalainen soutaja ja olympiavoittaja. 180 senttimetriä pitkä ja 70 kilogrammaa painava Thompson edustaa St. Andrews Coll -seuraa.

## Ura
Thompson voitti olympiakultaa vuoden 2012 kesäolympialaisista Lontoossa kevyessä perämiehettömässä nelosessa. Thompsonin kanssa joukkueessa soutivat John Smith, Matthew Brittain ja Lawrence Ndlovu. MM-kilpailuista Thompson on saavuttanut kultaa kevyestä pariairokaksikosta Smithin kanssa vuodelta 2014. Thompson on osallistunut kuusiin MM-kilpailuihin.

## Lähteet
Pyhäselän kirkko

**Pyhäselän kirkko** on luterilainen kirkko Joensuun Hammaslahdessa, entisen Pyhäselän kunnan alueella. Kirkko vihittiin käyttöön 19. elokuuta 1928. Sen arkkitehtuurissa on vaikutteita funktionalismista ja siihen mahtuu noin 450 henkilöä. Kirkossa on nykyisin kahdet urut, joista vanhemmat ovat urkuparvella ja uudemmat, vuonna 2000 valmistuneet ovat lattiatasolla. Kirkon alttaritauluna on Fritz Hilbertin lasimaalaus *Kristus rauhan ruhtinaana*. Vuonna 1997 kirkon ikkunoihin valmistuivat Sulo Saikkosen lyijylasimaalaukset.

## Lähteet

## Aiheesta muualla
2 pianoa, 4 kättä

**2 pianoa, 4 kättä** (*Two Pianos Four Hands* tai *2 Pianos, 4 Hands*) on kanadalainen musiikkikomedianäytelmä, joka kantaesitettiin Toronton Tarragon-teatterissa huhtikuussa 1996. Sen kirjoittajat ja alkuperäiset esittäjät ovat Ted Dykstra ja Richard Greenblatt.

Kahden pianonsoittotaitoisen näyttelijän varaan rakentuva esitys kertoo Tedistä ja Richardista, kahdesta pojasta jotka kumpikin haaveilevat konserttipianistin urasta. Näytelmän alussa he käyvät soittotunneilla, jolloin toinen näyttelijöistä esittää pianonopettajaa. Myöhemmissä kohtauksissa nuorukaiset ovat varttuneet ja alkavat kilpailla keskenään musiikkifestivaaleilla ja kulkea konservatorioiden koesoitoissa.

Näytelmän musiikkina kuullaan Bachia and Beethovenia, jazzstandardeja ja rock-klassikoita.

*2 Pianos, 4 Hands* on tuotettu näyttämölle yli 150 kaupungissa viidessä maanosassa, ja sen on nähnyt yli kaksi miljoonaa ihmistä. Siitä on tullut yksi menestyneimmistä kanadalaisista teatteriteoksista.

Suomeksi näytelmää esitettiin Helsingin Hotelli Presidentissä syksyllä 2007, rooleissa pianistit Jasse Varpama ja Pauli Kari. Näytelmän suomensi Mikko Koivusalo sekä tuotti ja ohjasi Dick Holmström. 

## Lähteet

## Aiheesta muualla
* ''2 Pianos, 4 Hands'' -sivusto
* ''Two Pianos Four Hands'' , Internet Off-Broadway Database.
Viialan kirkko

**Viialan kirkko** sijaitsee Akaan Viialassa. Vuonna 1927 perustetun Viialan seurakunnan ensimmäinen varsinainen kirkko valmistui 1950 ja sen on suunnitellut arkkitehti Jaakko Tähtinen. Kirkon rakentamisessa avustivat taloudellisesti Viialan nahkatehtaan omistaja vuorineuvos Emil Aaltonen, Viialan vaneritehtaan omistanut Viiala Oy ja Amerikan luterilaiset seurakunnat. Kirkkoa on laajennettu 1982 pohjoispuolisella siipirakennuksella. Jyrkkälappeisen harjakaton omaava suorakaiteen muotoinen kirkko on saanut vaikutteita keskiaikaisista kivikirkoista. Sisäänkäyntipäädyssä olevat kapeat pystyikkunat jäljittelevät keskiaikaisten kivikirkkojen päätykoristeluja. Kirkkoon liittyy korkea campanile-tyyppinen kellotorni.

Viialan kirkon alttaritaulun *Kristus Viialan katukuvassa* on maalannut taidemaalari Lennart Segerstråle. Sisämaalauksen värisuunnittelijana toimi taidemaalari Gabriel Engberg ja kirkon kattokruunut ja valaisimet valmisti Orno Oy.

Viialan kirkko on luokiteltu Suomen valtakunnallisesti merkittäviin rakennettuihin kulttuuriympäristöihin.

## Lähteet
Pentti Pelto

**Pentti Juhani Pelto** (26. elokuuta 1938 Kauhajoki – 22. huhtikuuta 2018 Kangasala) oli suomalainen kirkkomuusikko, urkuri, kirkkomusiikin professori ja urkujen rakentaja ja tutkija.

## Opinnot
Pelto valmistui Sibelius-Akatemiasta kirkkomuusikoksi ja urkuriksi. Hän oli Janne Raition oppilas. Vuonna 1994 hän väitteli musiikin tohtoriksi aiheenaan suomalainen urkuhistoria.

## Työura ja luottamustehtäviä

Pelto toimi urkurina Helsingissä 1962–1969. Vuosina 1970–1994 hän työskenteli urkujenrakentajana Kangasalla Kangasalan urkutehtaassa ja Kangasalan Urkurakentamossa. Hän toimi Sibelius-Akatemian kirkkomusiikin professorina 1994–2001.

*Suomen historiallisia urkuja* -tietokanta perustuu Pellon tutkimustyölle suomalaisen urkuhistorian parissa. Pelto toimi vuosina 1969–1975 Organum-seuran puheenjohtajana.

## Soitinrakennusta ja harrastuksia
Pentti Pelto ja hänen poikansa Arno rakensivat klavikordeja ja cembaloja. Pentti Pelto harrasti radioamatööritoimintaa ja oli kiinnostunut vanhoista amatööriradiolaitteista sekä elektroniikasta.

## Teoksia ja artikkeleja
* Pelto, Pentti – Kuula, Pentti: *Kirkkomusiikin suuria mestareita*. Suomen kirkon sisälähetysseura, Helsinki 1966.
* *Urkujen käyttäjän käsikirja*. Sibelius-Akatemia, Kirkkomusiikin osaston julkaisuja, Helsinki 1989. .
* *Kaksi suomalaista urkuperinnettä*. Diss. Sibelius-Akatemia, Helsinki 1994 .
* 
* *Hyvä paha urkujenuudistus*. 2017. .
* Artikkeleita *[[Organum (lehti)|Organum]]*-lehdessä.

## Lähteet

## Aiheesta muualla
* Kettunen, Asta: soi Tampereen uruissa. *Tampereen Kirkkosanomat* 2/2011. (Artikkelissa Pelto kertoo vanhoista uruista Suomessa ja Tampereella.)
*Pentti Pellon muistokirjoitus ''Helsingin Sanomissa''.
Dare

**Dare** (Yhdysvalloissa julkaistu nimellä **Dare!**) on brittiläisen The Human League -yhtyeen studioalbumi vuodelta 1981. Se nousi kotimaansa albumilistan kärkeen saman vuoden lokakuussa ja oli julkaisuvuonnaan maassaan toiseksi myydyin uutta materiaalia sisältänyt levy.

Singlenä julkaistiin "Don't You Want Me", "Open Your Heart" sekä "Love Action", joista kaikista tehtiin myös musiikkivideot. "Don't You Want Me" oli maailmanlaajuisesti 1980-luvun viidenneksi myydyin single ja nousi listaykköseksi ainakin kotimaassaan, Yhdysvalloissa, Norjassa, Kanadassa, Irlannissa ja Uudessa-Seelannissa.

Levy sai kriitikoilta hyvän vastaanoton. Brittiläisen NME-lehden Paul Morley kirjoitti sen olevan "yksi suurista populaarimusiikin LP-levyistä", Melody Makerin Steve Sutherland piti sitä "mestariteoksena". Helsingin sanomat valitsi sen 2000-luvulla esittelyyn artikkelisarjassa, jossa joka vuodelta valittiin yksi aikaansa edustava populaarimusiikin levy.

Allmusic guiden Stephen Thomas Erlewine kirjoittaa viiden tähden arvostelussaan: "*Dare!* tavoittaa täydellisesti yhden ajanhetken: post punkin robottimaisen viehätyksen syntetisaattoreihin, joka kohtaa kliinisen bowiemaisen ihastuksen muotiin ja moderniin taiteeseen, mukaan lukien populaarikulttuurin, sekä terveen rakkauden kappaleiden säveltämiseen." Hän lisäksi luonnehtii, että "levyn teknologia saattaa olla vanhentunutta, syntikat ja rumpukoneet ovat kehittyneet eteenpäin, mutta harvat ovat käyttäneet teknologiaa niin tehokkaan emotionaalisesti."

## Kappaleet

Musiikkikustantaja on Dinsong / Virgin Music (Publishers) Ltd paitsi 2. ja 4. Dinsong / Virgin Music (Publishers) Ltd / Sound Diagrams. 

Musiikkikustantaja on Dinsong / Virgin Music (Publishers) Ltd paitsi 3. ja 5. Dinsong / Virgin Music (Publishers) Ltd / Sound Diagrams, 1. The Big 3 Music Ltd

## Yhtyeen kokoonpano

* Ian Burden – syntetisaattori
* Jo Callis – syntetisaattori
* Joanne Catherall – laulu
* Philip Oakey – laulu ja syntetisaattori
* Susanne Sulley – laulu
* Philip Adrian Wright – diaesitykset ja satunnaisesti syntetisaattori

## Muut tekijät
Yhtyeen manageroinnista on vastannut Tunenoise.

Tuottajina levyllä ovat toimineet Martin Rushent ja The Human League. Äänityksessä on avustanut Dave Allen.

Kannen valokuvat on ottanut Brian Aris ja kannen ovat suunnitelleet Philip ja Adrian. Layoutista ja koordinoinnista on vastannut Ken A.S:ssa.

Kiitoksissa on mainittu Paul Bower, Nick Dawson, Bob Last, Tim Pearce sekä kaikki bansheet (Nils, Dave Woods, Jan).

Suomessa albumin valmistuksesta ja jakelusta on vastannut Polarvox.

## Käytetyt soittimet

* Roland MC8, System 700, JP4, Korg 770, Delta, Casio VLT 1, M10, Linn LM1, Yamaha CS15

sekä

* Roland Microcomposer ja Linn Drum Computer, ohjelmoijana Martin Rushent ja apulaisenaan Dave Allen

## Lähteet

* The Human League LP *Dare!* (Virgin Records V 2192) 1981. Suomalainen painos.
Sizwe Ndlovu

**Sizwe Lawrence Ndlovu** (s. 24. syyskuuta 1980 Johannesburg) on eteläafrikkalainen soutaja ja olympiavoittaja. 186 senttimetriä pitkä ja 70 kilogrammaa painava Ndlovu edustaa Mondeor HS RC -seuraa.

## Ura
Ndlovu voitti olympiakultaa kevyessä perämiehettömässä nelosessa vuoden 2012 kesäolympialaisissa Lontoossa. Mitali on Etelä-Afrikan historian ensimmäinen olympiakultamitali soudusta. Ndlovun kanssa joukkueessa soutivat James Thompson, Matthew Brittain ja John Smith. MM-kilpailuihin Ndlovu on osallistunut seitsemän kertaa, parhaana sijoituksenaan kuudes sija vuodelta 2013 kevyestä perämiehettömästä nelosesta.

## Lähteet
Fritz Gosslau

**Fritz Gosslau** (1898–1965) oli saksalainen lentokoneinsinööri, joka tunnetaan 1930–1940-luvuilla tekemästään työstä V-1-ohjuksen kehittämisessä. 

Siemens AG -yhtiössä työskennellyt Gosslau kehitteli 1930-luvulla uudenlaista asetyyppiä, kauko-ohjattavaa ohjusta. Vuoden 1937 alusta alkaen kehitystyö siirtyi Argus Motoren -yhtiölle. Ohjuksen koelento tehtiin 14. heinäkuuta 1939. Samana syksynä Gosslau asetti tavoitteekseen sellaisen radio-ohjattavan ohjuksen, jonka kantomatka olisi satoja kilometrejä. Moottoriksi hän valitsi sysäysputkimoottorin. Kehitystyön loppuvaihe tehtiin asevoimien tutkimuskeskuksessa Peenemündessä. Vuonna 1942 Gosslau oli saanut laitteen toimimaan melko luotettavasti ja siirryttiin tuotantovaiheeseen. Ohjuksen nimenä oli pitkään *Fieseler Fi-103*, mutta nimi vakiintui muotoon V-1. Sitä valmistettiin noin 30&nbsp;000 kappaletta, joista noin 10&nbsp;000 laukaistiin kohti maalia. Lontooseen näitä V-1-ohjuksia osui 3&nbsp;876 kertaa.
## Lähteet
Teo Mertanen

**Teo Ingmar Mertanen** (6. joulukuuta 1925 Helsinki – 12. kesäkuuta 1992 Espoo) oli suomalainen toimittaja ja Helsingin Sanomien vastaava päätoimittaja 1961–1976. Hän oli yhtiön lehtien hallinnollinen päätoimittaja ja Sanoma Osakeyhtiön varatoimitusjohtaja vuodesta 1976 ja jäi eläkkeelle 1984 niistä tehtävistä, mutta jatkoi hallituksen jäsenenä vuoteen 1992.

## Lähteet

## Kirjallisuutta
*
Jokin meissä

**Jokin meissä** on Kimmo Pyykön alumiiniveistos vuodelta 1975. Teoksessa rotta istuu tuolilla. Teos on myös antanut nimen Kimmo Pyykkö -taidemuseon avajaisnäyttelylle keväällä 2015.

## Aiheesta muualla
*Jokin meissä -teoksen kuva, www.galleriat.net 
*Kangasala-talo täyttyi kulttuuriväestä: videolla Kimmo Pyykkö esittelee tärkeitä teoksiaan; Aamulehti 31.1.2015  - Pyykkö kertoo videolla teoksestaan
Estadio La Portada

**Estadio La Portada** on monikäyttöstadion, joka sijaitsee La Serenan kaupungissa Chilessä. Stadion otettiin käyttöön vuonna 1952 ja sitä käytetään pääosin jalkapallo-otteluissa. Stadionin yleisökapasiteetti on 18&nbsp;268.

Stadion toimi yhtenä pelikenttänä vuoden 2015 Copa Américassa.

## Lähteet
Estadio Sausalito

**Estadio Sausalito** on monikäyttöstadion, joka sijaitsee Viña del Marin kaupungissa Chilessä. Stadion otettiin käyttöön vuonna 1929 ja sen nykyinen yleisökapasiteetti on 23&nbsp;423. Se toimii paikallisen jalkapalloseura Everton de Viña del Marin kotikenttänä.

Stadioni toimii yhtenä pelipaikkana vuoden 2015 Copa Américassa.

## Lähteet

## Aiheesta muualla
* Estadio Sausalito World Stadiums -sivustolla
Suuri yksinäinen

**Suuri yksinäinen** on Kimmo Pyykön alumiiniveistos vuodelta 1975. Teos kuvaa miestä, jolla on kotkan pää. Teosta pidetään myös Pyykön omakuvana. *Suuri yksinäinen* kuuluu Sara Hildenin taidemuseon kokoelmiin. Teos on ollut esillä Kultarannan Suomi 100-teemaisessa kesänäyttelyssä vuonna 2017.

## Lähteet

## Aiheesta muualla
*Suuri yksinäinen -teoksen kuva, www.galleriat.net 
*Suuri yksinäinen -teoksen kuva, STT info
Tequisquiapan

**Tequisquiapan** on kaupunki Querétaron osavaltiossa Meksikon keskiosassa. Kaupunki tunnetaan kuumista lähteistä ja kylpylöistä.

## Lähteet

## Aiheesta muualla
Crooner

**Crooner** on Yhdysvalloissa 1920-luvun lopulla syntynyt nimitys populaarimusiikin mieslaulajille, jotka omaksuivat mikrofonin mahdollistamana pehmeän ja tunteellisen laulutavan. Laulutyyli soveltui hyvin radiosta ja gramofonilevyiltä kuunneltavaksi ja uuden äänenvahvistustekniikan ansiosta onnistui myös konsertti- ja tanssisaleissa jopa suuren orkesterin säestämänä. Nimitys oli alun perin ironinen: monet 1930-luvun alun musiikkikriitikot pitivät laulutyyliä ohimenevänä muoti-ilmiönä eivätkä monet crooner-tyylin laulajat koskaan hyväksyneet sitä kuvaamaan itseään. Englannin kielen verbi *croon* tarkoittaa hyräillä tai laulaa hiljaa, kuin vauvalle tuutulaulua. 

Ensimmäisenä croonerina mainitaan yleensä Rudy Vallée, ja muita varhaisia croonereita olivat Bing Crosby, Gene Austin, Russ Columbo ja Will Osborne. Termiä käytetään yleensä jazzstandardeja big bandin, pienemmän yhtyeen tai pianon säestyksellä laulavista mieslaulajista, mutta myös joidenkin naislaulajien kuten Annette Hanshaw’n, Mildred Baileyn (uransa alussa) ja Helen Rowlandin laulutyylistä. Naislaulajille muodostui 1920–1930-luvulla mikrofonivahvistuksen ansiosta oma intiimi laulutapansa ja -ohjelmistonsa, usein onnetonta rakkautta kuvaava *torch song*.

Erittäin tunnetuksi crooner-laulajaksi nousi Frank Sinatra, ja monet muutkin amerikanitalialaiset mieslaulajat kuten Dean Martin, Jimmy Roselli, Jerry Vale ja Johnny Desmond nousivat suosioon samankaltaisella laulutyylillä.

1950-luvun puolivälissä crooner-laulutyyliä alkoivat syrjäyttää muut tyylilajit, erityisesti rock and roll. Silloisia croonereita olivat muun muassa Perry Como ja Matt Monro, joiden musiikkityyliä alettiin kutsua termeillä *easy listening* tai *adult contemporary*. Sittemmin crooner-laulutapaa ovat pitäneet yllä muun muassa  Nat King Cole, Tony Bennett, Barry Manilow, Harry Connick, Jr., Frank Ocean, Engelbert Humperdinck ja Michael Bublé.

## Lähteet

## Aiheesta muualla
Hillo (täsmennyssivu)

**Hillo** tarkoittaa muun muassa seuraavia:

* hillo, elintarvike
* Hillo tai Hillonkylä, kylä Haminassa
* *[[Hillo (komediasarja)|Hillo]]*, Yleisradion 10-osainen komedia- ja sketsisarja (2019)

## Sukunimi
* Hannu Hillo (s. 1946), kuvataiteilija ja heraldikko
* Jaakko Hillo (1921–2019), sotilaslentäjä
* Juho Hillo (1882–1957), Hiihtoliiton puheenjohtaja
* Kari Hillo (s. 1952), laulaja ja muusikko

## Kuvitteellisia henkilöitä

* Marina Hillo, kuvitteellinen hahmo kirjassa *Jali ja suklaatehdas*
Juho Hillo

**Antti Juho Hillo** (16. kesäkuuta 1882 Hamina – 18. kesäkuuta 1957) oli suomalainen yritys- ja urheilujohtaja.

Hillo kävi kolme luokkaa yhteiskoulua. Hän oli Hollolassa Pyhäniemen kartanon konttoripäällikkö ja pyörätehtaan hoitaja 1910–1916, Pyörä ja puuteollisuus Oy:n toimitusjohtaja 1917–1925, johtokunnan puheenjohtaja 1917–1937, Fennia faneri Oy:n johtaja 1925–1934, Bolinder Oy:n johtokunnan puheenjohtaja 1929–1957, Lahden kaupunginvaltuuston jäsen 1920–1957. Suomen hiihtoliiton puheenjohtaja ja Lahden Hiihtoseuran puheenjohtaja 1922–1928 sekä Kansainvälisen hiihtoliiton johtokunnan jäsen 1932. Juho Hillo toimi Garmisch-Partenkirchenin talviolympiakisoissa 1936 Suomen joukkueen johtajana.

## Lähteet
Söderlångvik

**Söderlångvik** on kylä Dragsfjärdissä Kemiönsaaren kunnassa. Yhdystie 1830 Kärrasta Kasnäsiin kulkee sen halki. Kylässä sijaitsee Söderlångvikin kartano. Söderlångvikissä sijaitsi Venäjän keisarikunnan ylläpitämä Jungfrusundin lentoasema.
Sankarikissa

**Sankarikissa** on Suomen Kissaliiton myöntämä arvonimi kissoille, jotka ovat toiminnallaan pelastaneet ihmishenkiä tai muuten toimineet sankarillisesti.

## Katso myös
* Sankarikoira

## Lähteet
Estadio Municipal de Concepción

**Estadio Municipal de Concepción** on monikäyttöstadion, joka sijaitsee Concepciónin kaupungissa Chilessä. Stadion otettiin käyttöön vuonna 1962 ja sen nykyinen yleisökapasiteetti on 33&nbsp;000. Se toimii muun muassa paikallisen jalkapalloseura Universidad de Concepciónin kotikenttänä.

Stadion toimii yhtenä pelipaikkana vuoden 2015 Copa Américassa.

## Lähteet

## Aiheesta muualla
* Estadio Municipal de Concepción World Stadiums -sivustolla
Organum-seura

**Organum-seura ry** () on vuonna 1964 perustettu suomalainen urkutaidetta tukeva, edistävä ja kehittävä yhdistys. Seura järjestää konsertteja sekä koulutus- ja seminaaritilaisuuksia. Seuralla on julkaisutoimintaa, ja se julkaisee *Organum*-lehteä. Seuraa edelsi vuonna 1951 perustettu *Diplomiurkureiden kerho*.

## Seuran puheenjohtajat
* 1965–1969 Enzio Forsblom
* 1969–1975 Pentti Pelto
* 1975–1977 Matti Rindell
* 1977–1981 Kari Jussila
* 1981–1986 Markku Heikinheimo
* 1986–1990 Olli Porthan
* 1990–1995 Folke Forsman
* 1995–2000 Pekka Suikkanen
* 2000–2002 Peter Peitsalo
* 2002–2009 Ville Urponen
* 2009–2014 Jan Lehtola
* 2014–2016 Susanne Kujala
* 2016–2019 Tomi Satomaa
* 2019–2022 Pétur Sakari
* 2022-2024 Maija Lehtonen
* 2024- Arttu Selonen

## Seuran konsertteja

* 28. joulukuuta 2014 Helsingin tuomiokirkossa 50-vuotisjuhkakonsertti, jonka Yle radioi

## Seuran julkaisuja
*Jouko Linjama: *Säveltäjän opintokirja: 30-vuotiaan muistelmat 75-vuotiaana*. Helsinki: Organum-seura, 2012.  (nid.)
*

## Lähteet

## Aiheesta muualla
*Seuran sivusto
Ernest Shonekan

**Ernest Oladeinde Shonekan** (9. toukokuuta 1936 – 11. tammikuuta 2022) oli nigerialainen juristi ja liikemies. Hän toimi maansa johdossa muutamien kuukausien ajan vuonna 1993, kun kenraali Ibrahim Badamasi Babangida oli pakotettu eroamaan valtionpäämiehen tehtävistä.  Shonekanin jälkeen vallan otti kenraali Sani Abacha. 

Shonekan toimi ennen presidenttiyttään asianajajana ja yritysjohtajana. Hän oli muun muassa United Africa Company of Nigerian toimitusjohtaja. Hän ei kuulunut mihinkään puolueeseen, kun kenraali Ibrahim Babangida nimitti hänet vuonna 1993 väliaikaiseksi presidentiksi. Nigerian oppositio kyseenalaisti Shonekanin hallinnon, koska tämä ei ollut vastustanut Babangidan päätöstä peruuttaa Nigerian ensimmäiset demokraattiset presidentinvaalit melkein vuosikymmeneen. Shonekan pyrki järjestämään uudet vaalit, mutta hänen presidenttikautensa jäi lopulta vain kolmen kuukauden mittaiseksi. Sani Abachan johtama vallankaappaus palautti Nigerian sotilasvaltaan.

## Lähteet
Luterilainen rukoushuone (Tampere)

**Luterilainen rukoushuone** oli Tampereella Kyttälän kaupunginosassa Satakunnankatu 11:ssä sijainnut uusrenessanssityylinen tiilirakennus, jonka olivat suunnitelleet arkkitehdit F. L. Calonius ja L. I. Lindqvist. Rukoushuoneen pääsisäänkäynti oli Pellavatehtaankadun puoleisessa päädyssä. Rukoushuone valmistui 1894, ja se purettiin 1968. Huonoon kuntoon päässyt rakennus toimi viimeksi kodittomien yömajana. Paikalle rakennettiin Tampereen seurakuntien virastotalo. 

Luterilainen rukoushuone vihittiin käyttöön 1. heinäkuuta 1894. Vihkimisen toimitti Tampereen kaupunginsaarnaaja pastori K. O. Fontell pastorien F. O. Sandbergin ja Edvard Hannulan avustamana. Rukoushuone toimi pikkukirkkona ja seurakuntatalona. Siellä pidettiin hartaushetkiä ja ompeluseurat kokoontuivat sekä laulukuorot pitivät juhliaan ja harjoituksiaan. Rukoushuoneella pitivät juhlia ja kokouksia myös pakanalähetysyhdistys, merimieslähetysyhdistys, Nuorten Miesten Kristillinen Yhdistys NMKY ja Nuorten Naisten Kristillinen Yhdistys NNKY.

Luterilaisen rukoushuoneen alttaritaulut *Jairuksen tytär* ja *Sykarin kaivolla* maalasi taidemaalari Berndt Frang-Ponsio vuonna 1914.

## Lähteet
Tyler Clary

**Scott Tyler Clary** (s. 12. maaliskuuta 1989 Redlands, Kalifornia) on yhdysvaltalainen uimari ja olympiavoittaja. 185 senttimetriä pitkä ja 84 kilogrammaa painava Clary edustaa SwimMAC California -seuraa. Hän kilpailee sekauinnissa ja selkäuinnissa.

## Ura
Clary voitti olympiakultaa 200 metrin selkäuinnista vuoden 2012 kesäolympialaisista Lontoosta. Noissa kisoissa hän oli myös 200 metrin perhosuinnissa viides. Pitkän radan MM-kilpailuista Clary on saavuttanut kaksi hopeaa ja kaksi pronssia. Hopeat ovat tulleet 400 metrin sekauinnista vusoilta 2009 ja 2011 ja pronssit 200 metrin selkäuinnista vuosilta 2011 ja 2013. Lyhyen radan MM-kilpailuista Clarylla on yksi viestikulta vuodelta 2014 sekä yksi hopea ja kaksi pronssia henkilökohtaisilta matkoilta. Pan-Amerikan kisoista hän on saavuttanut yhden hopean.

Claryn valmentajina toimivat David Marsh ja Mike Bottom.

## Muuta
Clary on syntymänimeltään Scott Flowers, mutta hän muutti nimensä 18-vuotiaana Tyler Claryksi, sillä Claryn itsensä mukaan hänen isäpuolensa Lonnie Clary oli ollut hänelle merkittävä vaikuttaja urallaan.

Uransa jälkeen Clary aikoo siirtyä NASCAR-kuljettajaksi. Tavoitteena hänellä on ajaa vuonna 2021 Sprint Cup Seriesissä.

## Lähteet

## Aiheesta muualla
Gus Kenworthy

**Augustus Richard "Gus" Kenworthy** (s. 1. lokakuuta 1991 Chelmsford, Essex, Iso-Britannia) on brittiläis-yhdysvaltalainen freestylehiihtäjä. 178 senttimetriä pitkä ja 77 kilogrammaa painava Kenworthy kilpailee slopestylessä ja half-pipessä sekä jonkin verran myös big airissa. Hän on slopestylen olympia- ja MM-mitalisti. Hän edusti Yhdysvaltoja kesäkuuhun 2019 saakka, jolloin siirtyi edustamaan Britanniaa.

## Ura
Kenworthy saavutti olympiahopeaa slopestylestä vuoden 2014 talviolympialaisista Sotšista. Hän sijoittui samassa lajissa 12:nneksi Pyeongchangin olympialaisissa 2018. Hän oli half-pipessa kahdeksas Pekingissä 2022 ja kuudes Milanon ja Cortinan olympialaisissa 2026. MM-kilpailuihin hän on osallistunut neljästi. Hän saavutti slopestylessa hopeaa Sierra Nevadassa 2017. Hän on ollut samassa lajissa kuudes vuoden 2013 MM-kilpailuissa ja kymmenes 2011. Half-pipessa hän on sijoittunut MM-kilpailuissa kymmenenneksi 2017 ja 12:nneksi 2021.. X Gamesissa hän on saavuttanut hopeaa slopestylessa ja superpipessa Aspenissa 2016. Pronssia hän on saanut slopestylesta Tignesistä 2013 sekä superpipesta ja big airista Oslosta 2016 .

Freestylehiihdon maailmancupissa Kenworthy debytoi joulukuussa 2011. Hän on saavuttanut kolme osakilpailuvoittoa half-pipessa: helmikuussa 2015 Park Cityssä, tammikuussa 2016 Mammothissa ja helmikuussa 2020 Calgaryssa. Palkintokorokesijoituksia Kenworthyllä on maailmancupista yhteensä kahdeksan. Hän sijoittui half-pipen maailmancupin kokonaispisteissä toiseksi kaudella 2014–2015.

## Muuta
Kenworthy on syntynyt Chelmsfordissa, Isossa-Britanniassa. Hänen äitinsä on kotoisin Isosta-Britannista ja isänsä Yhdysvalloista, jota Kenworthy päätti edustaa.

Vuoden 2014 talviolympialaisten aikaan Kenworthy löysi Sotšin olympiakylästä neljän kodittoman koiranpennun pentueen. Kenworthy adoptoi pennut ja niiden emon ja otti ne kisojen jälkeen mukaansa kotiin Yhdysvaltoihin. Tapaus sai paljon mediahuomiota.

Lokakuussa 2015 Kenworthy kertoi olevansa homoseksuaali. Hän on ensimmäinen julkisesti homoseksuaali freestylehiihtäjä.

## Lähteet
Winx Club – Syvyyksien salaisuus

**Winx Club – Syvyyksien salaisuus** (, ) on vuonna 2014 julkaistu elokuva. Elokuva on julkaistu teatterilevityksenä, ja Netflix julkaisi elokuvan englanninkielisen version. Suomessa elokuva tuli teatterilevitykseen 8. toukokuuta 2015. Elokuva julkaistaan DVDnä 14.elokuuta 2015 sisältäen suomen, englannin, ruotsin, tanskan ja norjan jälkiäänityksen elokuvasta.

## Juoni
Winxien arkkiviholliset Trix-noidat liittoutuvat ilkeän nymfin Politean kanssa päättääkseen keijujen päivät lopullisesti. Valtameren syvyyksiin on piilotettu helmi, joka antaa mittaamattomat voimat haltijalleen. Helmen avulla Trixit ja Politea aikovat tuhota myös Winx-keijut. Mutta ensin heidän tulee herättää Tritannus, Keisarin valtaistuimen oikea haltija Kadotuksesta. Politean ilkeä loitsu voi pelastaa Tritannuksen, mutta loitsu vaati nuoren kuninkaan uhrikseen, prinssi Skyn.

Voittamattomalta vaikuttava pahuuden liittouma: Trixit, Politea ja Tritannus lähtevät kilpajuoksuun aikaa ja keijuja vastaan löytääkseen helmen ja sinetöidäkseen voittamattomuutensa. Riittääkö keijujen suurinkaan rakkauden voima estämään Trixien ilkeää suunnitelmaa?
Bloom on päättänyt pelastaa Trixien vangitseman prinssi Skyn ja ehtiä helmen luokse ennen muita, mutta Politea sekoittaa Winxien suunnitelmat pettäessään ilkeät liittolaisensa oman etunsa vuoksi.

## Vastaanotto Suomessa
* Episodi: 
* Iltasanomat: 
* Nyt.fi: 

## Ääninäyttelijät
Tim-Kevin Ravnjak

**Tim-Kevin Ravnjak** (s. 5. marraskuuta 1996 Velenje) on slovenialainen lumilautailija. 172 senttimetriä pitkä ja 66 kilogrammaa painava Ravnjak edustaa Klub Deskanja na Snegu Deska Velenj -seuraa. Hän kilpailee half-pipessä ja slopestylessä.

## Ura
Ravnjak oli mukana vuoden 2014 talviolympialaisissa Sotšissa, jossa hän oli half-pipen kahdeksas. Vuoden 2015 MM-kilpailuista Kreischbergistä Ravnjak saavutti pronssia half-pipestä. Hän on ollut mukana MM-kilpailuissa jo 14-vuotiaana vuonna 2011 ja myös vuonna 2013. Nuorten MM-kilpailuista Ravnjak on saavuttanut kaksi kultaa ja kaksi hopeaa. Vuonna 2012 hän saavutti hopeaa nuorten olympialaisista Innsbruckista half-pipestä. 

Lumilautailun maailmancupissa Ravnjak debytoi 13-vuotispäivänään marraskuussa 2009 Saas-Feen half-pipe-kilpailussa. Paras sijoitus maailmancupin osakilpailussa on seitsemäs tila.

## Lähteet
Ibrahim Badamasi Babangida

** Ibrahim Badamasi Babangida** (s. 17. elokuuta 1941) on nigerialainen kenraali, joka toimi maataan johtaneen sotilasjuntan johdossa vuosina 1985–1993. Babangida sai sotilaskoulutuksensa Nigerian lisäksi Intiassa, Britanniassa ja Yhdysvalloissa, ja tuli tunnetuksi rohkeudestaan. Hän kuului Murtala Mohammedin sotilashallintoon vuonna 1975, ja oli keskeisessä roolissa sotilasvallankaappauksessa, joka syrjäytti presidentti Shehu Shagarin. Nigerian sisällissodan aikana hän kuului ylimpiin upseereihin.

Babangida kuluu maan pohjoisosan varakkaisiin muslimeihin. Vastustajien mukaan hänen valtakaudellaan korruptiosta tuli Nigeriassa maan tapa. Babangida lupaili siirtymistä siviilihallintoon, mutta sitä ei koskaan toteutettu. Vuonna 1993 järjestettiin vaalit, joita pidettiin varsin vapaina, mutta Babangida mitätöi lopputuloksen. Sen seurauksena hänet pakotettiin eroamaan.

Siviilihallintoon siirtymisen jälkeen Babangida alkoi toimia PDP-puolueessa (People's Democratic Party). Vuoden 2010 vaaleissa hän oli ehdokkaana siviilipresidentiksi.

## Lähteet
Jokioisten kirkko

**Jokioisten kirkko** on todennäköisesti yksi Suomen vanhimmista puukirkoista. Vuonna 1631 rakennetussa pitkäkirkossa on pitkillä sivuilla vastakkaiset lyhyet sakasti ja eteinen. Uusgoottilaisen ulkoasunsa ja tornin kirkko sai 1862, jolloin se uusittiin Carl Albert Edelfeltin piirustusten mukaan. Erillisessä tolpparakenteisessa matalaseinäisessä kellotapulissa on nelipäätyinen kattorakennelma. Tapuli on mahdollisesti kirkon ikäinen tai 1700-luvun alkupuolelta, kellot ovat vuosilta 1644 ja 1755. Kirkkoa on korjattu myös 1742, 1779, 1886 ja 1895. Sen pinta-ala on 178 neliömetriä ja siellä on istumapaikkoja 400 hengelle. Alttarin puisen 1650-luvulta peräisin olevan ristin kehykset suunnitteli Rafael Blomstedt 1931. Kirkon 15-äänikertaiset urut on valmistanut Hans Heinrich 1971. 

Kirkon itäpuolella hautausmaa, jonka sankaripatsaan on veistänyt Armas Tirronen ja suihkukaivon suunnitellut Ilmari Wirkkala. Kirkon lähellä on maaherra Carl Johan Stjernvallin hautamuistomerkki ja Miina Sillanpään hauta.

Museovirasto on luokitellut Jokioisten kirkon ja sen ympäristöön kuuluvan hautausmaan, kellotapulin ja pappilan valtakunnallisesti merkittäväksi rakennetuksi kulttuuriympäristöksi.

## Lähteet

## Aiheesta muualla

* Jokioisten seurakunta: Jokioisten kirkko
Doombringer

__NOTOC__
**Doombringer** on ruotsalaisen grindcoreyhtye Nasumin livealbumi vuodelta 2008. Albumi nauhoitettiin Japanin Osakassa tammikuussa 2004.

Albumin Japanin painos sisältää bonusvideon kappaleesta "Scoop".

## Kappaleet
#
#
#
#
#
#
#
#
#
#
#
#
#
#
#
#

## Kokoonpano
* Mieszko Talarczyk – murinalaulu, kitara
* Urban Skytt – kitara
* Jon Lindqvist – basso, taustalaulu
* Anders Jakobson – rummut

+

* Bo Lund – äänittäjä
* Scott Hull – masteroija

## Arvostelut
* Imperiumi.net: 

## Aiheesta muualla
* Doombringer discogs.com -sivustolla
* 

## Lähteet
Asisat Oshoala

**Asisat Lamina Oshoala**, MON (s. 9. lokakuuta 1994 Ikorodu) on nigerialainen jalkapalloilija, joka edustaa espanjalaista FC Barcelonaa. Pelipaikaltaan Oshoala on hyökkääjä. Hän kuuluu myös Nigerian naisten jalkapallomaajoukkueeseen. Oshoala valittiin vuonna 2014 Afrikan parhaaksi naispelaajaksi ja myös parhaaksi nuoreksi naispelaajaksi. Afrikan parhaan naispelaajan tittelin hän sai myös vuosina 2016 ja 2017.

## Seurajoukkueura
Oshoala edusti vuodet 2009-2013 FC Roboa kotimaassaan. Vuonna 2013 hän siirtyi kotimaansa pääsarjan Rivers Angelsiin, jossa hän voitti Nigerian mestaruuden kaudella 2013-2014. Tammikuussa 2015 Oshoala siirtyi Englannin FA WSL:n hallitsevan mestarin Liverpool LFC:n riveihin.

Oshoala voitti FC Barcelonan joukkueessa Mestarien liigan vuonna 2021.

## Maajoukkueura
Oshoala edusti Nigerian alle 20-vuotiaiden maajoukkuetta vuodet 2010–2014 pelaten siinä 11 ottelua tehden seitsemän osumaa. Vuonna 2014 hän oli mukana alle 20-vuotiaiden MM-kilpailuissa Kanadassa, jossa Nigeria saavutti hopeaa ja Oshoala oli niin kisojen paras pelaaja kuin paras maalintekijäkin seitsemällä osumallaan.

Nigerian naisten jalkapallomaajoukkueessa Oshoala debytoi vuonna 2011. Vuonna 2014 hän oli mukana voittamassa Afrikan-mestaruuskilpailuita Namibiassa. Oshoala oli kisojen paras pelaaja. Vuoden 2019 MM-kilpailuissa hän pelasi kolme ottelua ja teki yhden maalin.

## Muuta
Nigerian presidentti Goodluck Jonathan nimesi Oshoalan Nigerian yhteisön jäseneksi (MON) syyskuussa 2014. Oshoala tunnetaan lempinimellä Seedorf, viitaten nelinkertaiseen Mestareiden liigan voittajaan Clarence Seedorfiin.

## Lähteet
Dan Snaith

**Daniel Victor ”Dan” Snaith** (s. 1978) on kanadalainen muusikko ja matemaatikko.

Snaith teki musiikkia alun perin nimellä **Manitoba**, mutta vaihtoi nimen **Caribouhun** punk-laulaja Richard Manitoban uhattua Snaithia oikeustoimilla taiteilijanimen vuoksi. Snaith on tehnyt myös joitan levytyksiä nimellä **Daphni**.

## Diskografia
### Studioalbumit

### Manitoba
* *[[Start Breaking My Heart]]* (2001)
* *[[Up in Flames]]* (2003)

### Caribou
* *[[The Milk of Human Kindness]]* (2005)
* *[[Andorra (albumi)|Andorra]]* (2007)
* *[[Swim]]* (2010)
* *[[Our Love (albumi)|Our Love]]* (2014)

### Daphni
* *[[Jiaolong]]* (2012)

## Lähteet
Kelkkalan kaivos

**Kelkkalan rautakaivos** toimi Tammisaaren Kelkkalan kylässä vuosina 1690–1900. Rautamalmiesiintymän löysi ruukinomistaja Daniel Faxell vuonna 1686 ja malmia louhittiin ainakin vuosina 1690–1707, 1740, 1786–1787, 1853–1864 sekä 1900-luvun alussa. Kelkkalan kaivos koostui joukosta pieniä louhoksia jotka sijaitsivat osittain kaukanakin toisistaan. Kaivoksen malmia käytettiin 1700-luvulla Kullaan ja Fiskarsin ruukkien masuuneissa. Yhteensä kaivoksesta louhittiin malmia sen toiminta-aikana 2 739 tonnia (toisen lähteen mukaan 2 190 tonnia) ja malmin keskipitoisuus oli 35%.

## Lähteet
James McPake

**James McPake** (s. 24. kesäkuuta 1984 Bellshill, Skotlanti) on skotlantilaissyntyinen pohjoisirlantilainen jalkapalloilija, pelipaikaltaan keskuspuolustaja. Hän on edustanut kesästä 2014 lähtien Skotlannin valioliigassa pelaavaa Dundeetä.

## Ammattilaisura
Vuonna 2000 ensimmäisen ammattilaissopimuksensa solminut McPake on pääasiassa pelannut synnyinmaassaan Skotlannissa. Vuosina 2009–2012 hän edusti englantilaista Coventry Cityä, mutta jäi seurassa osittain loukkaantumisten vuoksi melko vähälle peliajalle.

Nykyiseen seuraansa Dundeehen McPake teki vapaana pelaajana sopimuksen toukokuussa 2014, ja tammikuussa 2015 solmi seuran kanssa jatkosopimuksen kesään 2017 saakka.

### Maajoukkueura
McPake pelasi Pohjois-Irlannin A-maajoukkueessa yhden 6-0 -tappioon päättyneen ottelun Alankomaita vastaan kesäkuussa 2012. Hän on edustuskelpoinen toisen isovanhempansa kautta.

## Lähteet
Paul Hanlon

**Paul Hanlon** (s. 20. tammikuuta 1990 Edinburgh) on skotlantilainen jalkapalloilija, pelipaikaltaan keskuspuolustaja. Hän edustaa Skotlannin valioliigassa pelaavaa Hiberniania, jonka edustusjoukkueessa Hanlon debytoi tammikuussa 2008.

Hanlon on edustanut Skotlantia nuorisomaajoukkueissa U19- ja U21-tasoilla. Hän on myös ajoittain toiminut kapteenin tehtävissä.

## Lähteet
Live in Europe

**Live in Europe** voi tarkoittaa ainakin seuraavia:

* *[[Live in Europe (Rory Gallagherin albumi)|Live in Europe]]*, Rory Gallagherin albumi vuodelta 1972
* *[[Live in Europe (Creedence Clearwater Revivalin albumi)|Live in Europe]]*, Creedence Clearwater Revivalin albumi vuodelta 1973
* *[[Live in Europe (Piirpauken albumi)|Live in Europe]]*, Piirpauke-yhtyeen albumi vuodelta 1983
* *[[Live in Europe (Transatlanticin albumi)|Live in Europe]]*, Transatlanticin albumi vuodelta 2003
* *[[Live in Europe (Flying Colorsin albumi)|Live in Europe]]*, Flying Colorsin albumi vuodelta 2013
* *[[Live in Europe 1979]]*, Uriah Heepin albumi vuodelta 1986
* *[[Live in Europe 1993]]*, Deep Purple -julkaisu vuodelta 2006
* *[[Tina Live in Europe]]*, Tina Turnerin albumi vuodelta 1988
* *[[Metallica – Live in Europe]]*, Metallica-julkaisu vuodelta 2008.
Chris Iwelumo

**Christopher Robert "Chris" Iwelumo** (s. 1. elokuuta 1978 Coatbridge) on skotlantilainen jalkapalloilija, pelipaikaltaan hyökkääjä.

Iwelumon isä on nigerialainen ja äiti skotlantilainen.

## Ammattilaisura
Vuonna 1995 alkaneella ammattilaisurallaan Iwelumo on edustanut vuoden 2014 loppuun mennessä yhteensä 18 eri seuraa neljässä eri maassa. Englannin Valioliigassa Iwelumo pelasi 15 ottelua Wolverhamptonin riveissä kaudella 2009–2010.

Eniten otteluita samassa seurassa Iwelumolle tuli vuosina 2005–2007 Colchester Unitedissa, jossa hän teki 92 sarjaottelussa 35 maalia.

### Maajoukkueura
Iwelumo on pelannut Skotlannin A-maajoukkueessa neljä ottelua. Hän on myös ajoittain toiminut kapteenin tehtävissä.

## Saavutukset
 **Brighton & Hove Albion**
* Ykkösliigan playoff-voittaja (2004)
 **Colchester United**
* Ykkösliigan toinen sija (2005–06)
 **Wolverhampton Wanderers**
* Championship (2008–09)
 **St. Johnstone**
* Skotlannin cup (2013–14)

## Lähteet
Alfred Messel

**Alfred Messel** (1853–1909) oli saksalainen arkkitehti. Hänen merkittävin suunnitelutyönsä oli Berliiniin rakennettu Wertheimin tavaratalo (1897–1904), joka goottilaisista piirteistään huolimatta on merkityksellinen konstruktivismille. Rakennus tuhoutui toisessa maailmansodassa.

## Lähteet
Kittilän kapina 1917

**Kittilän kapina** tapahtui Kittilässä marraskuun 1917 suurlakon jälkimainingeissa 24. marraskuuta 1917. Kapinan yhteydessä ammuttiin Lapin kihlakunnan kruununvouti Axel Sandström (1867–1917).

## Tapahtumien kulku

Hitaan tiedonkulun vuoksi suurlakko pääsi Kittilässä alkamaan vasta 20. marraskuuta. Suurlakon päätyttyä järjestettiin Kittilän työväentalolla lauantai-iltana 24. marraskuuta Kittilän kunnallisjärjestön koollekutsuma kansalaiskokous, joka päätti muun muassa erottaa Kittilän poliisin, nimismies Aarne Auliksen ja kruununvouti Sandströmin. Kruununvouti Sandström oli mukana Kittilän kunnallispolitiikassa, ja hän oli jyrkillä ja kärkevillä mielipiteillään joutunut usein vastakkain paikallisten työväenliikkeen edustajien kanssa. Kokous valitsi lähetystön, jonka tehtävänä oli viedä tieto erottamisesta Sandströmille.

Kun lähetystö saattoväkineen tuli kruununvoudin virkatalolle myöhään samana iltana ja esitti tälle vaatimuksen erota virastaan sekä luovuttaa virka-arkisto, kruununvouti käski väkijoukkoa hajaantumaan ja ampui sitten eri lähteistä riippuen joko asuntonsa eteisen kattoon tai sitten väkijoukkoa kohti. Tällöin väkijoukossa ollut Väinö (Verneri) Vettanen ampui toverinsa Kalle Lehtisen yllytyksestä kohti kruununvoutia, joka sai kuolettavan osuman laukauksista. Vettanen oli entisen kirkkoväärti Mikko Vettasen poika, jonka kerrotaan saaneen kruununvoudilta aikanaan korvapuustin, ja Lehtinen oli puolestaan kruununvouti Sandströmin erottama entinen poliisi.

Samassa yhteydessä kapinalliset valtasivat Kittilän lennätin- ja puhelinlaitoksen. He lähettivät sähkeen SDP:n Lapin piirijärjestön sihteerille pyytäen lähettämään Kittilään aseita, mutta vastauksessaan piirisihteeri kehotti kittiläläisiä rauhallisuuteen. Myöhemmin tehdyn nimismiehen kertomuksen mukaan kapinalliset olisivat myös lähettäneet Oulun läänin maaherralle sähkeen, jossa ilmoitettiin kruununvoudin kuolleen "kansaa vastaan nostamassaan kapinassa". Kapinalliset lopettivat lennätintoimiston valtauksen jo seuraavana maanantaina ja lupasivat nimismies Aulikselle viran takaisin, jos tämä alkaisi esiintyä kansan miehenä ja luopuisi Sandströmin tapon selvittelystä. Vettanen ja Lehtinen pidätettiin, mutta työväestö esti heidän siirtämisensä Kittilästä Oulun vankilaan. Myöhemmin syytetyt pääsivät pakenemaan ja siirtyivät itärajan yli Venäjän puolelle. Sandströmin surma jakoi siihen saakka yhtenäisinä toimineen Kittilän työväestön maltillisiin ja jyrkän linjan kannattajiin. Aseellista toimintaa Kittilässä ei kuitenkaan enää jatkettu.

## Lähteet
Smurffit 2

**Smurffit 2** () on vuonna 2013 ensi-iltansa saanut Raja Gosnellin ohjaama koko perheen komediaelokuva ja jatko-osa elokuvalle *[[Smurffit (vuoden 2011 elokuva)|Smurffit]]* (2011). Se perustuu löyhästi belgialaisen sarjakuvapiirtäjä Peyon luomiin Smurffit-hahmoihin. Elokuvassa nähdään sekä ääniroolitettuja animaatiohahmoja että oikeita näyttelijöitä. Pääosia esittävät Neil Patrick Harris, Brendan Gleeson, Jayma Mays ja Hank Azaria. Elokuvan lopputeksteissä on muistettu Suursmurffin pitkäaikaista ääninäyttelijää Jonathan Wintersiä joka kuoli huhtikuussa 2013.

Elokuvan ensi-ilta oli Yhdysvalloissa 31. heinäkuuta 2013, ja se julkaistiin myös 3D:nä. Britney Spears laulaa elokuvan tunnuskappaleen “Ooh La La”. *Smurffit 2* sai edeltäjänsä tavoin lähinnä negatiivista palautetta ja tuotti kaksi kertaa vähemmän mutta oli silti lippukassamenestys.

*Smurffit 2* on dubattu myös suomeksi.

## Juoni

Velho Gargamel loihtii maailmaan muutaman pahanilkisen smurffimaisen hahmon, tuhmurin, joiden kautta hän toivoo saavansa käyttöön salaperäisiä voimia sisältävän smurffiesanssin. Mutta kun Gargamel tajuaa, että esanssin voi saada vain oikealta smurffilta ja että Smurffiinan tuntema loitsu voi tehdä tuhmureista oikeita smurffeja, hän sieppaa Smurffiinan mukanaan Pariisiin, jossa on saavuttanut mainetta maailman mahtavimpana velhona. Suursmurffi, Tohelo, Ärjy ja Kauno yhdistävät siis jälleen voimansa ihmisystäviensä kanssa pelastaakseen tuhmureiden kanssa ystävystyneen Smurffiinan vakuuttaakseen heidän aidon rakkautensa tätä kohtaan, vaikka onkin erilainen.

## Näyttelijät

### Äänirooleissa

### Suomenkielinen ääni

Muissa rooleissa: Maria Järvenhelmi, Raili Raitala, Jenni Vartiainen, Pamela Tola, Sari Havas, Eija Nousiainen, Tomi Pousi & Juha-Pekka Mikkola

## Lähteet

## Aiheesta muualla
*